REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

Radna grupa za utvrđivanje ispunjenosti

uslova učesnika javnog konkursa

10 Broj: 02-1785/24

24. septembar 2024. godine

B e o g r a d

ODBOR ZA PRIVREDU, REGIONALNI RAZVOJ,

TRGOVINU, TURIZAM I ENERGETIKU

Radna grupa Odbora za privredu, regionalni razvoj, trgovinu, turizam i energetiku za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije, na sednici održanoj 24. septembra 2024. godine, razmotrila je ispunjenost uslova učesnika javnog konkursa za izbor predsednika Komisije i članova Saveta Komisije za zaštitu konkurencije, o čemu podnosi

I Z V E Š T A J

Radna grupa je pregledala originalnu dokumentaciju koju je podnelo 14 učesnika javnog konkursa i, na osnovu pregledane dokumentacije, jednoglasno odlučila da predloži Odboru da usvoji sledeći zaključak:

„Na osnovu kriterijuma iz Zakona o zaštiti konkurencije („Službeni glasnik RS“, br. 51/09 i 95/13), uslova za izbor iz oglašenog Javnog konkursa za izbor predsednika Komisije i članova Saveta Komisije za zaštitu konkurencije („Službeni glasnik RS“, broj 63 od 26. jula 2024. godine, Internet stranica Narodne skupštine od 26. jula 2024. godine i dnevni list „Politika“ od 26. jula 2024. godine) i prijava na konkurs i podnete dokumentacije, Odbor za privredu, regionalni razvoj, trgovinu, turizam i energetiku, na sednici održanoj \_\_\_\_\_\_\_\_\_\_- 2024. godine, doneo je

Z A K Lj U Č A K

1. Svi učesnici oglašenog javnog konkursa za izbor predsednika Komisije i članova Saveta Komisije za zaštitu konkurencije su blagovremeno podneli prijave i konkursnu dokumentaciju.

2. Učesnik javnog konkursa Tešanović Branko, rođen 1958. godine, ispunio je uslove za starosnu penziju 2023. godine, što je, shodno članu 24. Zakona o zaštiti konkurencije, razlog za nemogućnost obavljanja dužnosti.

3. Učesnik javnog konkursa Stojanović prof. dr Boban, rođen 1958. godine, ispunio je uslove za starosnu penziju 2023. godine, što je, shodno članu 24. Zakona o zaštiti konkurencije, razlog za nemogućnost obavljanja dužnosti.

4. Kriterijume i uslove iz Zakona o zaštiti konkurencije i oglašenog javnog konkursa ispunjava 12 učesnika javnog konkursa:

1. Obradović dr Miloje
2. Vidaković Miki
3. Đošić Miroslava
4. Milošević dr Siniša
5. Bokan Danijela
6. Perić Nebojša
7. Popović Markopolos mr Jelena
8. Rakić dr Ivana
9. Mišković Vukašinović Mirjana
10. Vasić mr Nina
11. Bulajić Stanko
12. Zečar Veran

O b r a z l o ž e nj e

Odbor za privredu, regionalni razvoj, trgovinu, turizam i energetiku, na Četvrtoj sednici, održanoj 22. septembra 2024. godine, jednoglasno je odlučio da obrazuje Radnu grupu za utvrđivanje ispunjenosti uslova učesnika javnog konkursa za izbor organa Komisije za zaštitu konkurencije, u sastavu Snežana Paunović, predsednik i Nikola Radosavljević i Dragan Stanojević, članovi Radne grupe. Zadatak Radne grupe je da pregleda originalnu dokumentaciju dobijenu od strane učesnika javnog konkursa, utvrdi ko od učesnika javnog konkursa ispunjava kriterijume i uslove iz Zakona o zaštiti konkurencije i oglašenog javnog konkursa i podnese izveštaj Odboru sa predlogom zaključka.

Na sednici Radne grupe, održanoj 24. septembra 2024. godine, članovi Radne grupe su pregledali originalnu dokumentaciju dobijenu od strane učesnika javnog konkursa i, na osnovu pregledane dokumentacije, konstatovali da su svi učesnici blagovremeno dostavili prijave sa dokumentacijom. Radna grupa je konstatovala da su učesnici javnog konkursa Tešanović Branko i Stojanović prof. dr Boban rođeni 1958. godine, ispunili uslove za starosnu penziju 2023. godine, što je, shodno članu 24. Zakona o zaštiti konkurencije („Službeni glasnik RS“, br. 51/09 i 95/13), razlog za nemogućnost obavljanja dužnosti.

Kriterijume i uslove iz Zakona o zaštiti konkurencije i oglašenog javnog konkursa ispunjava 12 prijavljenih učesnika.“

PREDSEDNIK ODBORA

Snežana Paunović